CELEX: 62007CA0205
Language: fi
Date: 2008-12-16 00:00:00
Title: Asia C-205/07: Yhteisöjen tuomioistuimen tuomio (suuri jaosto) 16.12.2008 (Hof van Beroep te Gentin (Belgia) esittämä ennakkoratkaisupyyntö) — Rikosoikeudenkäynti Lodewijk Gysbrechtsiä ja Santurel Inter BVBA:ta vastaan (EY 28-EY 30 artikla — Direktiivi 97/7/EY — Kuluttajansuoja etäsopimuksissa — Sopimuksen peruuttamista koskevan oikeuden käyttämiselle asetettu määräaika — Ennen sopimuksen peruuttamista koskevan oikeuden käyttämiselle asetetun määräajan päättymistä vaadittavaa ennakkomaksua tai muuta maksua koskeva kielto)

21.2.2009   
            
            
               FI
            
            
               Euroopan unionin virallinen lehti
            
            
               C 44/11
            
         Yhteisöjen tuomioistuimen tuomio (suuri jaosto) 16.12.2008 (Hof van Beroep te Gentin (Belgia) esittämä ennakkoratkaisupyyntö) — Rikosoikeudenkäynti Lodewijk Gysbrechtsiä ja Santurel Inter BVBA:ta vastaan
   (Asia C-205/07) (1)
   
   (EY 28-EY 30 artikla - Direktiivi 97/7/EY - Kuluttajansuoja etäsopimuksissa - Sopimuksen peruuttamista koskevan oikeuden käyttämiselle asetettu määräaika - Ennen sopimuksen peruuttamista koskevan oikeuden käyttämiselle asetetun määräajan päättymistä vaadittavaa ennakkomaksua tai muuta maksua koskeva kielto)
   (2009/C 44/17)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van Beroep te Gent
   Rikosoikeudenkäynnin asianosaiset pääasiassa
   Lodewijk Gysbrechts ja Santurel Inter BVBA
   Oikeudenkäynnin kohde
   Ennakkoratkaisupyyntö — Hof van Beroep te Gent — EY 28 ja EY 30 artiklan tulkinta — Sellaisen kansallisen lainsäädännön, jonka mukaan on kiellettyä vaatia kuluttajalta ennakkomaksua tai muuta maksua ennen peruutusoikeuden käytölle varatun määräajan päättymistä, vaikutukset jäsenvaltioiden väliseen kauppaan — Yhteensopivuus yhteisön oikeuden kanssa
   Tuomiolauselma
   EY 29 artikla ei ole esteenä sellaiselle kansalliselle lainsäädännölle, jonka mukaan elinkeinonharjoittaja ei voi rajojen yli tapahtuvan etämyynnin yhteydessä vaatia kuluttajalta ennakkomaksua tai muuta maksua ennen peruuttamisoikeuden käyttämiselle varatun määräajan päättymistä, mutta sama määräys on esteenä sille, että kyseisen kansallisen lainsäädännön nojalla kielletään vaatimasta kuluttajalta maksukortin numeroa ennen mainitun määräajan päättymistä.
   
      (1)  EUVL C 140, 23.6.2007.